Justin Petrone

Justin Carroll Petrone (sündinud 20. novembril 1979 New Yorgis) on Ameerika-Eesti ajakirjanik, kirjanik ja blogija. Ameerika Ühendriikides (sh lapsepõlves Long Islandil, hiljem New Yorgis ja Washingtonis) elanud, isa poolt itaalia ja ema poolt iiri juurtega Justin Petrone tutvus eestlanna Epp Väljaotsaga 2002. aastal Helsingis Soome välisministeeriumi korraldatud väliskorrespondentide koolitusel ning tuli Eestisse elama 2003. aastal. Noored abiellusid, said kolm tütart, töötasid koos kirjastuses Petrone Print ning elasid algul Tallinnas, siis Tartus ja seejärel Viljandis. 2015. aastal abielu lahutati. Ta on lõpetanud USA-s George Washingtoni Ülikooli ajakirjandusosakonna ja Euroopa poliitika kursused Taanis Kopenhaagenis ning õppinud Tartu Ülikoolis Balti uuringute magistriõppes. 2005. aastast tänini teeb Justin Petrone ajakirjanikutööd New Yorgis välja antavale biotehnoloogiaajakirjale GenomeWeb. Alates 2003. aastast on ta vahendanud Eesti uudiseid peamiselt ingliskeelsele ajalehele The Baltic Times, kuid kirjutanud ka ülevaate- ja arvamusartikleid ajalehele Postimees, väljaandele City Paper, nädalalehele Eesti Elu = Estonian Life, ajakirjale Eesti Arst, veebiportaalile Delfi, ajakirjadele Anne & Stiil ja Tervis Pluss, veebiajakirjale Estonian World jm. Eesti keeles on Justin Petronelt ilmunud kümmekond raamatut (2022. aasta seisuga). Kui 2013. aastal troonis Petrone teos "Misjonäripoos" raamatukaupluste keti Rahva Raamat müügiedetabeli esikohal, kommenteeris tollase ETV kirjandussaate "Kirjandusministeerium" saatejuht Mart Juur seda mänguliselt nii: "Parem Justin Petrone peos kui Justin Timberlake katusel." Ta on esinenud paljudel eesti kirjandusüritustel (nt kirjandusfestivalil Prima Vista, Viljandi Folgi kirjanduspäeval jms) ning öelnud sõna sekka ka muude valdkondade ühiskondlikus diskussioonis nii oma kirjatööde kaudu kui ka avalikel foorumitel (nt Arvamusfestivalidel , Rahvusraamatukogu emakeelepäeva konverentsil "Eesti keele elujõust" jms). 2. juunil 2018 avati USA Californias osariigis Stanfordi ülikoolilinnakus okupatsioonide ja vabaduse muuseumi Vabamu Eesti-teemaline rändnäitus "Masters of our own homes: Estonia at 100", mille kõik tekstid oli koostanud Justin Petrone. Hiljem oli see Eesti Vabariigi 100. aastapäeva tähistav rändnäitus väljas Torontos, Bostonis ja Washingtonis. Justin Petrone on üks intervjueeritavaid Tartu Ülikooli eetikakeskuse kultuuriloolises dokumendis "Kaose ja korra piiril. Kasvatusest ja haridusest. Isiklikult" (2018, autor Tiia Kõnnussaar), kus oma lapsepõlvest, maailmavaatest ja kogemustest laste kasvatamisel räägivad Eestis elavad eri taustaga inimesed. Teised selles raamatus intervjueeritavad on Ly Seppel-Ehin, Rein Taagepera, Liisa Pakosta, Lembit Peterson, Piret Veerus, Helve Särgava, Igor Kotjuh, Sirje Norden ja Mari Kalkun. Minu Eesti. 1. osa, Kas lubate elada?, tõlkija Raivo Hool, Petrone Print, 2009, ISBN 9789985999646 Minu Eesti. 2. osa, Mida sa tahad?, tõlkija Raivo Hool, Petrone Print, 2011, ISBN 9789949479269 Montréali deemonid, tõlkija Raivo Hool, Petrone Print, 2012, ISBN 9789949511075 Misjonäripoos, tõlkijad Raivo Hool ja Epp Petrone, Ajakirjade Kirjastus, 2013, ISBN 9789949502660 Reisikirju, tõlkijad Raivo Hool ja Kadri Pettai, Petrone Print, 2014, ISBN 9789949511860 Minu Eesti. 3. osa, Mis juhtus?, tõlkijad Raivo Hool ja Kadri Pettai, Petrone Print, 2015, ISBN 9789949556144 Kirju Eestist, tõlkijad Tiia Falk, Raivo Hool ja Kadri Pettai, Petrone Print, 2016, ISBN 9789949587223 Peegelmees, tõlkijad Raivo Hool ja Epp Petrone, Petrone Print, 2017, ISBN 9789949608591 Minu Viljandi, tõlkija Raivo Hool, Petrone Print, 2020, ISBN 9789916605417 Jõulumees ja muid tõestisündinud lugusid, Petrone Print, 2021, ISBN 9789916605899 Minu Itaalia. Homme on homme, tõlkija Eda Ahi, Petrone Print, 2023, ISBN 9789916820032 Minu Itaalia. Homme on homme, tõlkija Eda Ahi, Petrone Print, 2023, loeb Karol Kuntsel, 08:20:00 My Estonia. Passport forgery, meat jelly eaters and other stories. Petrone Print, 2009, ISBN 9789985999684 My Estonia 2. Berry junkies, Nordic elves and real estate fever. Petrone Print, 2011, ISBN 9789949907656 Mission Estonia, Ajakirjade Kirjastus, 2013, ISBN 9789949502899 My Estonia 3. What happened?, Petrone Print, 2015, ISBN 9789949556106 Sketches of Estonia, Petrone Print, 2017, ISBN 9789949608331 My Viljandi, Petrone Print, 2021, ISBN 9789916605752 Olgem ausad – Justin Petrone Eesti Ekspress / Areen, 18.05.2022. Ameeriklastest ja jumalast, vol. 2 Epp Petrone blogi. 27.03.2006. Riina Mägi. Patroon Petrone — newyorklane, kes elab Viljandis Vooremaa, 16.09.2010. Epp ja Justin Petrone lahutasid abielu Õhtuleht.ee, 20.07.2015. Hedvig Hanson. Kirjanik Justin Petrone “Dolce far Niente” – magus jõudehetk Edasi.org, 16.11.2019. Justin Petrone artikleid Eesti artiklite andmebaasis ISE. Vaadatud 26.07.2023. Kirjandusminister: parem Justin Petrone peos kui Justin Timberlake katusel ERR Menu, 27.03.2013. Justin Petrone Prima Vista kodulehel. Vaadatud 26.07.2023. Viljandi Folgil tulevad esitlusele Contra, Hedvig Hansoni ja Justin Petrone uued raamatud ERR Kultuur, 28.07.2016. Mart Laar osaleb tänavusel Arvamusfestivalil ERR Kultuur, 16.07.2015. Arvamusfestival: "Meie aja kangelased" ERR Uudised, 16.08.2015. Video | Rahvusraamatukogu emakeelepäeva konverents "Eesti keele elujõust" ERR Kultuur, 12.03.2021. Fotod: USA-s avati suur Eesti-teemaline rändnäitus ERR Kultuur, 03.06.2018. Justin Petrone aitab ameeriklastele eestlaste lugu jutustada ERR Kultuur, 17.04.2018. „Kaose ja korra piiril“ leidis sooja vastuvõttu Tartu Ülikooli eetikakeskuse koduleht, 29.03.2018. Justin Petrone blogi: North! Justin Petrone blogi: Itching for Eestimaa Justin Petrone intervjuu Radio Free Finlandile, 10. detsember 2006 (inglise keeles) Peeter Sauter. Kerouac hakkas eestlaseks (Petrone romaani "Montreali deemonid" arvustus) Sirp, 10. jaanuar 2013 Hedvig Hanson. Kirjanik Justin Petrone “Dolce far Niente” – magus jõudehetk Edasi.org, 16. november 2019 Justin Petrone kirjutab Viljandist läbi inimeste (intervjuu Justin Petronega) ETV kultuurisaates "OP", 10. detsember 2020 Paavo Matsin Arvustus. Viljandist, sünoptiliselt (Petrone raamatu "Minu Viljandi. Tagasi alguses" arvustus) ERR Kultuur, 22. aprill 2021 (varem ilmunud ajakirja Vikerkaar 2021. aasta aprillinumbris) Üle 70 Justin Petronega seotud artikli (2023. aasta juuli seisuga) Delfi portaalis